ભારે નામના અને દામ મેળવ્યા બાદ મોટાભાગના ખેલાડીઓની ઝળહળતી કારકિર્દી શો-કેસમાં મૂકેલા ભૂતકાળની ભવ્યતાને વાગોળતાં ચંદ્રકો જેવી બની જતી હોય છે, જેને માત્ર યાદ કરીને દિવસો પસાર કરવાના હોય છે. ઑલિમ્પિકનો મેડલ જીત્યા બાદ મેરીએ બે વર્ષ પછી સાઉથ કોરિયાની ઈન્ચેઓન એશિયન ગેમ્સમાં સુવર્ણ ચંદ્રક પ્રાપ્ત કર્યો ત્યારે તે ત્રીસી વટાવવાના આરે પહોંચી ગઈ હતી. ભારતીય રમત જગતમાં ત્રીસી વટાવનારા ખેલાડીઓની નિવૃત્તિનું કાઉન્ટડાઉન શરુ કરી દેવાય છે.